CELEX: 32019R2075
Language: lv
Date: 2019-11-29 00:00:00
Title: Komisijas Regula (ES) 2019/2075 (2019. gada 29. novembris), ar kuru attiecībā uz 1., 8., 34., 37. un 38. starptautisko grāmatvedības standartu, 2., 3. un 6. starptautisko finanšu pārskatu standartu, Starptautisko finanšu pārskatu interpretācijas komitejas 12., 19., 20. un 22. interpretāciju un Pastāvīgās interpretācijas komitejas 32. interpretāciju groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

6.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 316/10
               
            
         KOMISIJAS REGULA (ES) 2019/2075
         (2019. gada 29. novembris),
         ar kuru attiecībā uz 1., 8., 34., 37. un 38. starptautisko grāmatvedības standartu, 2., 3. un 6. starptautisko finanšu pārskatu standartu, Starptautisko finanšu pārskatu interpretācijas komitejas 12., 19., 20. un 22. interpretāciju un Pastāvīgās interpretācijas komitejas 32. interpretāciju groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
         tā kā:
         
                     (1)
                  
                  
                     Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
                  
               
                     (2)
                  
                  
                     Starptautisko grāmatvedības standartu padome 2018. gada 29. martā izdeva grozījumus starptautisko finanšu pārskatu standartos ietvertajās atsaucēs uz konceptuālajām pamatnostādnēm. Grozījumu mērķis ir vairākos iepriekšējo pamatnostādņu standartos un interpretācijās esošās atsauces atjaunināt ar atsaucēm uz pārskatītajām konceptuālajām pamatnostādnēm.
                  
               
                     (3)
                  
                  
                     Apspriešanās ar Eiropas Finanšu pārskatu padomdevēju grupu apstiprina, ka grozījumi 1. starptautiskajā grāmatvedības standartā (SGS) “Finanšu pārskatu sniegšana”, 8. SGS “Grāmatvedības politika, izmaiņas grāmatvedības aplēsēs un kļūdas”, 34. SGS “Starpperioda finanšu pārskatu sniegšana”, 37. SGS “Uzkrājumi, iespējamās saistības un iespējamie aktīvi”, 38. SGS “Nemateriālie aktīvi”, 2. starptautisko finanšu pārskatu standartā (SFPS) “Akciju maksājumi”, 3. SFPS “Uzņēmējdarbības apvienošana”, 6. SFPS “Minerālresursu izpēte un novērtēšana”, Starptautisko finanšu pārskatu interpretācijas komitejas (SFPIK) 12. interpretācijā “Vienošanās par pakalpojumu koncesiju”, 19. SFPIK “Finanšu saistību dzēšana ar pašu kapitāla instrumentiem”, 20. SFPIK “Segkārtas noņemšanas izmaksas virszemes raktuvju izstrādes posmā”, 22. SFPIK “Darījumi un avansa atlīdzība ārvalstu valūtā” un Pastāvīgās interpretācijas komitejas (PIK) 32. interpretācijā “Nemateriālie aktīvi – tīmekļa vietnes izmaksas” atbilst Regulas (EK) Nr. 1606/2002 3. panta 2. punktā noteiktajiem ieviešanas kritērijiem.
                  
               
                     (4)
                  
                  
                     Tāpēc attiecīgi būtu jāgroza Regula (EK) Nr. 1126/2008.
                  
               
                     (5)
                  
                  
                     Šajā regulā paredzētie pasākumi saskan ar Grāmatvedību regulējošās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1126/2008 pielikumu groza šādi.
            
                        a)
                     
                     
                        1. starptautisko grāmatvedības standartu (SGS) “Finanšu pārskatu sniegšana” groza, kā noteikts šīs regulas pielikumā;
                     
                  
                        b)
                     
                     
                        8. SGS “Grāmatvedības politika, izmaiņas grāmatvedības aplēsēs un kļūdas” groza, kā noteikts šīs regulas pielikumā;
                     
                  
                        c)
                     
                     
                        34. SGS “Starpperioda finanšu pārskatu sniegšana” groza, kā noteikts šīs regulas pielikumā;
                     
                  
                        d)
                     
                     
                        37. SGS “Uzkrājumi, iespējamās saistības un iespējamie aktīvi” groza, kā noteikts šīs regulas pielikumā;
                     
                  
                        e)
                     
                     
                        38. SGS “Nemateriālie aktīvi” groza, kā noteikts šīs regulas pielikumā;
                     
                  
                        f)
                     
                     
                        2. starptautisko finanšu pārskatu standartu (SFPS) “Akciju maksājumi” groza, kā noteikts šīs regulas pielikumā;
                     
                  
                        g)
                     
                     
                        3. SFPS “Uzņēmējdarbības apvienošana” groza, kā noteikts šīs regulas pielikumā;
                     
                  
                        h)
                     
                     
                        6. SFPS “Minerālresursu izpēte un novērtēšana” groza, kā noteikts šīs regulas pielikumā;
                     
                  
                        i)
                     
                     
                        Starptautisko finanšu pārskatu interpretācijas komitejas (SFPIK 12) 12. interpretāciju “Vienošanās par pakalpojumu koncesiju” groza, kā noteikts šīs regulas pielikumā;
                     
                  
                        j)
                     
                     
                        19. SFPIK “Finanšu saistību dzēšana ar pašu kapitāla instrumentiem” groza, kā noteikts šīs regulas pielikumā;
                     
                  
                        k)
                     
                     
                        20. SFPIK “Segkārtas noņemšanas izmaksas virszemes raktuvju izstrādes posmā” groza, kā noteikts šīs regulas pielikumā;
                     
                  
                        l)
                     
                     
                        22. SFPIK “Darījumi un avansa atlīdzība ārvalstu valūtā” groza, kā noteikts šīs regulas pielikumā;
                     
                  
                        m)
                     
                     
                        Pastāvīgās interpretācijas komitejas (PIK-32) 32. interpretāciju “Nemateriālie aktīvi – tīmekļa vietnes izmaksas” groza, kā noteikts šīs regulas pielikumā.
                     
                  
         
            2. pants
            Ikviena komercsabiedrība 1. pantā minētos grozījumus sāk piemērot ne vēlāk kā dienā, kad laikposmā no 2020. gada 1. janvāra sākas tās pirmais finanšu gads.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. novembrī
            
               
                  Komisijas vārdā –
               
               
                  Priekšsēdētājs
               
               Jean Claude JUNCKER
            
         
         
            (1)  OV L 243, 11.9.2002., 1. lpp.
         
         
            (2)  Komisijas 2008. gada 3. novembra Regula (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
      
      
         
            PIELIKUMS
            
               Grozījumi SFPS ietvertajās atsaucēs uz konceptuālajām pamatnostādnēm
            
            Grozījumi SFPS standartos
            
               Grozījumi 2. SFPS (“Akciju maksājumi”)
            
            Pievieno 63.E rindkopu.
            Spēkā stāšanās datums
            ...
            
                        63.E
                     
                     
                        Dokumentā “Grozījumi SFPS ietvertajās atsaucēs uz konceptuālajām pamatnostādnēm”, kas izdots 2018. gadā, A papildinājumā groza pašu kapitāla instrumenta definīcijas zemsvītras piezīmi. Uzņēmums šo grozījumu piemēro gada periodiem, kas sākas 2020. gada 1. janvārī vai pēc tam. Agrāka piemērošana ir atļauta, ja uzņēmums vienlaikus piemēro arī visus pārējos grozījumus, kas izdarīti ar dokumentu “Grozījumi SFPS ietvertajās atsaucēs uz konceptuālajām pamatnostādnēm”. Uzņēmums 2. SFPS grozījumu piemēro ar atpakaļejošu spēku, ievērojot šā standarta 53.–59. punktā ietvertos pārejas noteikumus, saskaņā ar 8. SGS (“Grāmatvedības politika, izmaiņas grāmatvedības aplēsēs un kļūdas”). Tomēr, ja uzņēmums konstatē, ka piemērošana ar atpakaļejošu spēku būtu praktiski neiespējama vai būtu saistīta ar nesamērīgām izmaksām vai pūlēm, tā 2. SFPS grozījumu piemēro, atsaucoties uz 8. SGS 23.–28., 50.–53. un 54.F punktu.
                     
                  A papildinājumā groza pašu kapitāla instrumenta definīcijas zemsvītras piezīmi.
            
                        *
                     
                     
                        “Konceptuālajās pamatnostādnēs par finanšu pārskatiem”, kas izdotas 2018. gadā, saistības definētas kā pašreizējs uzņēmuma pienākums pagātnes notikumu rezultātā nodot konkrētus saimnieciskus resursus.
                     
                  
               Grozījums 3. SFPS (“Uzņēmējdarbības apvienošana”)
            
            11. punktā dzēš zemsvītras piezīmi pie vārda “Pamatnostādnes” un pievieno zemsvītras piezīmi pie frāzes “Finanšu pārskatu sagatavošanas un sniegšanas pamatnostādnes”. 11. punkts citādā ziņā nav grozīts, bet ir iekļauts uzskatāmības labad.
            
               Atzīšanas nosacījumi
            
            
                        11.
                     
                     
                        Lai varētu atzīt iegādātos identificējamos aktīvus un pārņemtās saistības, piemērojot iegādes metodi, tām jāatbilst Finanšu pārskatu sagatavošanas un sniegšanas
                              †
                            pamatnostādnēs* ietvertajām aktīvu un saistību definīcijām iegādes datumā. Piemēram, pircēja izmaksas, kuru rašanās nākotnē ir paredzama, bet nav obligāta saistībā ar iegādātā uzņēmuma darbības beigšanu, darba tiesisko attiecību izbeigšanu ar iegādātā uzņēmuma darbiniekiem vai viņu nodarbināšanas vietas maiņu, nav uzskatāmas par saistībām iegādes datumā. Tādēļ pircējs, piemērojot iegādes metodi, neatzīst šīs izmaksas. Tā vietā pircējs atzīst šīs izmaksas savos finanšu pārskatos par periodu pēc apvienošanas saskaņā ar citiem SFPS.
                     
                  
                        †
                     
                     
                        Šā standarta vajadzībām ieguvējiem ir jāpiemēro aktīvu un saistību definīcijas un ieteikumi, kas izklāstīti IASC dokumentā “Finanšu pārskatu sagatavošanas un sniegšanas pamatnostādnes”, kuru IASB pieņēma 2001. gadā, nevis 2018. gadā izdotās “Konceptuālās pamatnostādnes par finanšu pārskatiem”.
                     
                  
               Grozījumi 6. SFPS (“Minerālresursu izpēte un novērtēšana”)
            
            Groza 10. punktu, 10. punktā dzēš zemsvītras piezīmi pie vārda “Pamatnostādnes” un pievieno 26.A punktu.
            
               Izpētes un novērtēšanas aktīvu izmaksu elementi
            
            ...
            
                        10.
                     
                     
                        Izmaksas saistībā ar minerālo resursu attīstīšanu, nevar uzskatīt par izpētes un novērtēšanas aktīviem. Dokumentā “Konceptuālās pamatnostādnes par finanšu pārskatiem” un 38. SGS (“Nemateriālie aktīvi”) ir sniegti norādījumi par to aktīvu atzīšanu, kuri izveidoti saistībā ar attīstību.
                        ...
                     
                  Spēkā stāšanās datums
            ...
            
                        26.A
                     
                     
                        Ar 2018. gada “Grozījumiem SFPS ietvertajās atsaucēs uz konceptuālajām pamatnostādnēm” tika grozīts 10. punkts. Uzņēmums šo grozījumu piemēro gada periodiem, kas sākas 2020. gada 1. janvārī vai vēlāk. Agrāka piemērošana ir atļauta, ja uzņēmums vienlaikus piemēro arī visus pārējos grozījumus, kas izdarīti ar dokumentu “Grozījumi SFPS ietvertajās atsaucēs uz konceptuālajām pamatnostādnēm”. Uzņēmums 6. SFPS grozījumu piemēro ar atpakaļejošu spēku saskaņā ar 8. SGS (“Grāmatvedības politika, izmaiņas grāmatvedības aplēsēs un kļūdas”). Tomēr, ja uzņēmums konstatē, ka piemērošana ar atpakaļejošu spēku būtu praktiski neiespējama vai būtu saistīta ar nesamērīgām izmaksām vai pūlēm, tā 6. SFPS grozījumu piemēro, atsaucoties uz 8. SGS 23.–28., 50.–53. un 54.F punktu.
                     
                  
               Grozījumi 1. SGS (“Finanšu pārskatu sniegšana”)
            
            Groza 7., 15., 19.–20., 23.–24., 28. un 89. punktu un pievieno 139.S punktu. Dzēš četras zemsvītras piezīmes – pie 7. punkta vārdiem “25. punkts”, 15. punkta otrajā teikumā, 28. punktā un pie vārda “Pamatnostādnes” 89. punktā.
            Definīcijas
            
                        7.
                     
                     
                        
                           Šajā standartā lietoto terminu nozīme ir šāda:
                        
                        ...
                        “Būtisks”Posteņu neuzrādīšana vai nepareiza uzrādīšana ir būtiska, ja tā var individuāli vai kolektīvi ietekmēt finanšu pārskatu lietotāju saimnieciska rakstura lēmumus, kurus viņi pieņem, pamatojoties uz finanšu pārskatiem. Būtiskums ir atkarīgs no neuzrādīšanas vai nepareizas uzrādīšanas apjoma un veida, ko novērtē saistītajos apstākļos. Noteicošais faktors varētu būt posteņa lielums, veids vai abu minēto faktoru kombinācija.
                        
                        Lai novērtētu, vai neuzrādīšana vai nepareiza uzrādīšana varētu ietekmēt lietotāju saimniecisko lēmumu pieņemšanu un līdz ar to būtu būtiska, jāņem vērā lietotāju vajadzības. Tiek pieņemts, ka lietotājiem ir pietiekamas zināšanas par komercdarbību, citu saimniecisko darbību un grāmatvedību, kā arī vēlme apgūt informāciju ar pietiekamu rūpību. Tādēļ, veicot novērtējumu, jāņem vērā, kā neuzrādīšana vai nepareiza uzrādīšana visticamāk varētu ietekmēt šādu lietotāju pieņemtos saimnieciskos lēmumus.
                        ...
                     
                  
               Patiesa uzrādīšana un atbilstība SFPS
            
            
                        15.
                     
                     
                        
                           Finanšu pārskatiem ir patiesi jāatspoguļo uzņēmuma finansiālais stāvoklis, darbības finansiālie rezultāti un naudas plūsmas. Patiesai atspoguļošanai ir nepieciešama ticama informācija par darījumu, citu notikumu un apstākļu ietekmi, kas sniegta saskaņā ar aktīvu, saistību, ienākumu un izdevumu definīcijām un atzīšanas kritērijiem, kuri izklāstīti dokumentā “Konceptuālās pamatnostādnes par finanšu pārskatiem” (turpmāk “Konceptuālās pamatnostādnes”). Tiek pieņemts, ka SFPS piemērošana, nepieciešamības gadījumā atklājot papildu informāciju, nodrošina tādu finanšu pārskatu sagatavošanu, kuros tiek parādīta patiesa informācija.
                        
                        ...
                     
                  
                        19.
                     
                     
                        
                           Ļoti retos gadījumos, ja vadība secina, ka SFPS ietvertās prasības ievērošana būtu tik maldinoša, ka tā būtu pretrunā ar Konceptuālajās pamatnostādnēs noteikto finanšu pārskatu sniegšanas mērķi, uzņēmums var neievērot šīs prasības sniedzot 20. punktā minētos paskaidrojumus, ja attiecīgā pamatnostādne šādu atvirzi paredz vai neaizliedz.
                        
                     
                  
                        20.
                     
                     
                        
                           Ja uzņēmums neievēro SFPS prasības, saskaņā ar 19. punktu tas norāda:
                        
                        
                                    a)
                                 
                                 
                                    
                                       ka vadība ir secinājusi, ka finanšu pārskati patiesi uzrāda uzņēmuma finansiālo stāvokli, darbības finansiālos rezultātus un naudas plūsmas;
                                    
                                 
                              
                                    b)
                                 
                                 
                                    
                                       ka finanšu pārskati atbilst piemērojamiem SFPS, izņemot atkāpi no atsevišķas prasības, lai nodrošinātu patiesu uzrādīšanu;
                                    
                                 
                              
                                    c)
                                 
                                 
                                    
                                       SFPS sadaļas nosaukums, ko uzņēmums nav ievērojis, atkāpes būtība, tai skaitā metode, ko pieprasa SFPS, iemesls, kādēļ šī metode būtu maldinoša konkrētajos apstākļos, ka tā būtu pretrunā ar finanšu pārskatu mērķi, kas noteikts Konceptuālajās pamatnostādnēs, kā arī pieņemtā metode; kā arī
                                    
                                 
                              
                                    d)
                                 
                                 
                                    
                                       atkāpes finansiālā ietekme uz visiem finanšu pārskatos uzrādītajiem posteņiem visos norādītajos periodos, par kuriem, ievērojot prasību, būtu jāziņo.
                                    
                                 
                              ...
                     
                  
                        23.
                     
                     
                        
                           Ļoti retos gadījumos, ja vadība secina, ka SFPS ietvertās prasības ievērošana būtu tik maldinoša, ka tā būtu pretrunā ar finanšu pārskatu mērķi, kas noteikts Konceptuālajās pamatnostādnēs, bet, ja attiecīgais normatīvs aizliedz atkāpi no prasības, uzņēmumam maksimāli jāsamazina prasību formālās ievērošanas rezultātā radušos maldinošo aspektu ietekme, sniedzot šādu informāciju:
                        
                        
                                    a)
                                 
                                 
                                    
                                       attiecīgās SFPS sadaļas nosaukums, prasības veids un iemesls, kādēļ vadība ir secinājusi, ka atbilstība šai prasībai konkrētajos apstākļos ir tik maldinoša, ka tā ir pretrunā ar finanšu pārskatu mērķiem, kas noteikti Konceptuālajās pamatnostādnēs; kā arī
                                    
                                 
                              
                                    b)
                                 
                                 
                                    
                                       visos uzrādītajos periodos – korekcijas katram finanšu pārskatu postenim, kuras pēc vadības uzskatiem būtu nepieciešamas, lai nodrošinātu posteņa patiesu uzrādīšanu.
                                    
                                 
                              
                  
                        24.
                     
                     
                        Saskaņā ar 19.-23. punktu, informācijas postenis varētu būt pretrunā ar finanšu pārskatu mērķi, ja tas patiesi neatspoguļo darījumus, citus notikumus un apstākļus, kurus tas vai nu pārstāv vai varētu pamatoti sagaidīt, ka pārstāvēs, un attiecīgi tas varētu ietekmēt finanšu pārskatu lietotāju saimnieciskos lēmumus. Novērtējot, vai atbilstība konkrētajām SFPS prasībām būtu tik maldinoša, ka tā būtu pretrunā ar finanšu pārskatu mērķi, kas noteikts Konceptuālajās pamatnostādnēs, vadība ņem vērā:
                        
                                    a)
                                 
                                 
                                    kādēļ konkrētajos apstākļos nav sasniegts finanšu pārskatu mērķis; kā arī
                                 
                              
                                    b)
                                 
                                 
                                    kā konkrētā uzņēmuma apstākļi atšķiras no apstākļiem citos uzņēmumos, kuri ir nodrošinājuši atbilstību prasībām. Ja citi uzņēmumi līdzīgos apstākļos nodrošina atbilstību prasībām, pastāv atspēkojams pieņēmums, ka uzņēmuma atbilstība prasībai nebūtu tik maldinoša, ka tās ievērošana būtu pretrunā ar finanšu pārskatu mērķi, kas noteikts Konceptuālajās pamatnostādnēs.
                                 
                              ...
                     
                  
               Uzkrāšanas princips grāmatvedībā
            
            ...
            
                        28.
                     
                     
                        Kad grāmatvedībā tiek izmantots uzkrāšanas princips, posteņus atzīst par aktīviem, saistībām, pašu kapitālu vai ieņēmumiem un izdevumiem (finanšu pārskatu elementiem), ja tie atbilst šo elementu definīcijām un atzīšanas kritērijiem Konceptuālajās pamatnostādnēs.
                        ...
                     
                  
               Konkrētā perioda peļņa vai zaudējumi
            
            ...
            
                        89.
                     
                     
                        Daži SFPS konkretizē apstākļus, kādos uzņēmums konkrētus posteņus var neiekļaut attiecīgā perioda peļņā vai zaudējumos. SGS nosaka divus šādus apstākļus: kļūdu labošana un grāmatvedības politiku izmaiņu ietekme. Citi SFPS pieprasa vai ļauj neiekļaut peļņā vai zaudējumos (sk. 7. punktu) citus ienākumus vai izdevumus, kuri atbilst Konceptuālajās pamatnostādnēs sniegtajām no peļņas vai zaudējumu aprēķina izslēdzamo ienākumu un izdevumu definīcijām.
                        ...
                     
                  Pārejas periods un spēkā stāšanās datums
            ...
            
                        139.S
                     
                     
                        Ar 2018. gada “Grozījumiem SFPS ietvertajās atsaucēs uz konceptuālajām pamatnostādnēm” tika grozīts 7., 15., 19.–20., 23.–24., 28. un 89. punkts. Uzņēmums piemēro šos grozījumus gada periodiem, kas sākas 2020. gada 1. janvārī vai pēc tam. Agrāka piemērošana ir atļauta, ja uzņēmums vienlaikus piemēro arī visus pārējos grozījumus, kas izdarīti ar dokumentu “Grozījumi SFPS ietvertajās atsaucēs uz konceptuālajām pamatnostādnēm”. Uzņēmums 1. SGS grozījumus piemēro ar atpakaļejošu spēku saskaņā ar 8. SGS (“Grāmatvedības politika, izmaiņas grāmatvedības aplēsēs un kļūdas”). Tomēr, ja uzņēmums konstatē, ka piemērošana ar atpakaļejošu spēku būtu praktiski neiespējama vai būtu saistīta ar nesamērīgām izmaksām vai pūlēm, tā 1. SGS grozījumu piemēro, atsaucoties uz 8. SGS 23.–28., 50.–53. un 54.F punktu.
                     
                  
               Grozījumi 8. SGS (“Grāmatvedības politika, izmaiņas grāmatvedības aplēsēs un kļūdas”)
            
            Groza 6. punktu un 11. punkta b) apakšpunktu. Dzēš zemsvītras piezīmes pie 6. punkta vārdiem “25. punkts” un 11. punkta b) apakšpunktā, 11. punkta b) apakšpunktā pievieno jaunu zemsvītras piezīmi. Groza virsrakstu pirms 54. punkta un pievieno punktus 54.F–54.G.
            Definīcijas
            ...
            
                        6.
                     
                     
                        Lai novērtētu, vai neuzrādīšana vai nepareiza uzrādīšana varētu ietekmēt lietotāju saimniecisko lēmumu pieņemšanu un līdz ar to būtu būtiska, jāņem vērā lietotāju vajadzības. Tiek pieņemts, ka lietotājiem ir pietiekamas zināšanas par komercdarbību, citu saimniecisko darbību un grāmatvedību, kā arī vēlme apgūt informāciju ar pietiekamu rūpību. Tādēļ, veicot novērtējumu, jāņem vērā, kā neuzrādīšana vai nepareiza uzrādīšana visticamāk varētu ietekmēt šādu lietotāju pieņemtos saimnieciskos lēmumus.
                        ...
                     
                  
               Grāmatvedības politiku atlase un piemērošana
            
            ...
            
                        11.
                     
                     
                        
                           Veicot 10. punktā aprakstīto vērtējumu, vadībai jāizmanto atsauces un jāņem vērā sekojošu avotu piemērojamība lejupejošā secībā:
                        
                        
                                    a)
                                 
                                 
                                    
                                       prasības SFPS, kuros rakstīts par līdzīgiem vai saistītiem jautājumiem; kā arī
                                    
                                 
                              
                                    b)
                                 
                                 
                                    
                                       definīcijas, atzīšanas kritēriji un novērtēšanas jēdzieni attiecībā uz aktīviem, saistībām, ienākumiem un izdevumiem dokumentā “Konceptuālās pamatnostādnes par finanšu pārskatiem” (turpmāk “Konceptuālās pamatnostādnes”).
                                    
                                 
                              
                  
                        †
                     
                     
                        54.G punktā ir izskaidrots kā šī prasība tiek grozīta attiecībā uz regulējumā paredzētajām kontu bilancēm.
                        ...
                     
                  Spēkā stāšanās datums un pāreja
            ...
            
                        54.F
                     
                     
                        Ar 2018. gada “Grozījumiem SFPS ietvertajās atsaucēs uz konceptuālajām pamatnostādnēm” tika grozīts 6. punkts un 11. punkta b) apakšpunkts. Uzņēmums piemēro šos grozījumus gada periodiem, kas sākas 2020. gada 1. janvārī vai pēc tam. Agrāka piemērošana ir atļauta, ja uzņēmums vienlaikus piemēro arī visus pārējos grozījumus, kas izdarīti ar dokumentu “Grozījumi SFPS ietvertajās atsaucēs uz konceptuālajām pamatnostādnēm”. Uzņēmums 6. punkta un 11. punkta b) apakšpunkta grozījumus piemēro retrospektīvi saskaņā ar šo standartu. Tomēr, ja uzņēmums konstatē, ka piemērošana ar atpakaļejošu spēku būtu praktiski neiespējama vai būtu saistīta ar nesamērīgām izmaksām vai pūlēm, tas 6. punkta un 11. punkta b) apakšpunkta grozījumus piemēro, atsaucoties uz šā standarta 23.–28. punktu. Ja jebkuru dokumentā “Grozījumi SFPS ietvertajās atsaucēs uz konceptuālajām pamatnostādnēm” ietverto grozījumu piemērošana ar atpakaļejošu spēku būtu saistīta liekām izmaksām vai pūlēm, uzņēmums, piemērojot šā standarta 23.–28. punktu, jebkuru norādi uz “neiespējams” (izņemot 27. punkta pēdējā teikumā minēto) interpretē kā “saistīts ar liekām izmaksām vai pūlēm”, bet jebkuru norādi uz “iespējams” interpretē kā “iespējams bez liekām izmaksām vai pūlēm”.
                     
                  
                        54.G
                     
                     
                        Ja uzņēmums nepiemēro 14. SFPS (“Regulatora noteiktā atlikto maksājumu uzskaite”), uzņēmums, piemērojot 11. punkta b) apakšpunktu attiecībā uz regulatīvo nākotnes ieņēmumu kontu atlikumiem, turpina atsaukties uz dokumentā “Finanšu pārskatu sagatavošanas un sniegšanas pamatnostādnes”* (nevis Konceptuālajās pamatnostādnēs) izklāstītajām definīcijām, atzīšanas kritērijiem un novērtēšanas koncepcijām un apsver to piemērojamību. Regulatora noteiktās atlikto maksājumu uzskaites konta atlikums ir jebkura izdevumu (vai ienākumu) konta atlikums, kas nav atzīts kā aktīvs vai saistības saskaņā ar citiem piemērojamiem SFPS standartiem, bet likmes regulators to ir iekļāvis vai plāno iekļaut, nosakot likmi(-es), ko var ieturēt no klientiem. Likmju regulators ir pilnvarota struktūra, kura atbilstīgi statūtiem vai nolikumam ir pilnvarota noteikt likmi vai likmju diapazonu, kas ir saistošas uzņēmumam. Likmju regulators var būt trešās personas struktūra vai uzņēmuma saistītā persona, tajā skaitā uzņēmuma paša valde, ja minētajai struktūrai atbilstīgi statūtiem vai nolikumam ir jānosaka likmes klientu interesēs un jānodrošina uzņēmuma vispārējā darbībspēja finansiālā ziņā.
                     
                  
                        *
                     
                     
                        Atsauce uz IASC dokumentu “Finanšu pārskatu sagatavošanas un sniegšanas pamatnostādnes”, ko Padome pieņēma 2001. gadā.
                     
                  
               Grozījumi 34. SGS (“Starpperioda finanšu pārskati”)
            
            Groza 31. un 33. punktu un pievieno 58. punktu. Dzēš zemsvītras piezīmi pie 31. punktā ietvertā vārda “Pamatnostādnes”.
            
               Tādas pašas grāmatvedības politikas kā gada pārskatā
            
            ...
            
                        31.
                     
                     
                        Dokumenta “Konceptuālās pamatnostādnes par finanšu pārskatiem” (turpmāk “Konceptuālās pamatnostādnes”) izpratnē atzīšana ir process, kurā tiek fiksēts (nolūkā to iekļaut finansiālā stāvokļa pārskatā vai finanšu darbības rezultātu pārskatā) postenis, kas atbilst kāda finanšu pārskatu elementa definīcijai. Atzīšanai būtiski ir terminu “aktīvi”, “saistības”, “ienākumi” un “izdevumi” definīcijas, kas attiecas gan uz gada finanšu pārskatu, gan starpperioda finanšu pārskatu periodiem.
                        ...
                     
                  
                        33.
                     
                     
                        Svarīga ienākumu (ieņēmumu) un izdevumu īpašība ir tā, ka ar tiem saistītā aktīvu un saistību ieplūde un aizplūde jau ir notikusi. Attiecīgos ieņēmumus un izdevumus atzīst tad, ja šī ienākošās plūsmas vai izejošās plūsmas ir bijušas; pretējā gadījumā tās neatzīst. Konceptuālās pamatnostādnes neļauj finanšu stāvokļa pārskatā atzīt tādus posteņus, kas neatbilst aktīvu vai saistību definīcijai.
                        ...
                     
                  Spēkā stāšanās datums
            ...
            
                        58.
                     
                     
                        Ar 2018. gada “Grozījumiem SFPS ietvertajās atsaucēs uz konceptuālajām pamatnostādnēm” tika grozīts 31. un 33. punkts. Uzņēmums piemēro šos grozījumus gada periodiem, kas sākas 2020. gada 1. janvārī vai pēc tam. Agrāka piemērošana ir atļauta, ja uzņēmums vienlaikus piemēro arī visus pārējos grozījumus, kas izdarīti ar dokumentu “Grozījumi SFPS ietvertajās atsaucēs uz konceptuālajām pamatnostādnēm”. Uzņēmums 34. SGS grozījumus piemēro ar atpakaļejošu spēku saskaņā ar 8. SGS (“Grāmatvedības politika, izmaiņas grāmatvedības aplēsēs un kļūdas”). Tomēr, ja uzņēmums konstatē, ka piemērošana ar atpakaļejošu spēku būtu praktiski neiespējama vai būtu saistīta ar nesamērīgām izmaksām vai pūlēm, tas 34. SGS grozījumus piemēro, atsaucoties uz šā standarta 43.–45. punktu un 8. SGS 23.–28., 50.–53. un 54.F punktu.
                     
                  
               Grozījums 37. SGS (“Uzkrājumi, iespējamās saistības un iespējamie aktīvi”)
            
            10. punktā sniegto saistību definīciju papildina ar zemsvītras piezīmi.
            
                        *
                     
                     
                        Pēc 2018. gadā izdotajās Konceptuālajās pamatnostādnēs par finanšu pārskatiem ietvertās saistību definīcijas pārskatīšanas šajā standartā ietvertā saistību definīcija netika pārskatīta.
                     
                  
               Grozījums 38. SGS (“Nemateriālie aktīvi”)
            
            Pievieno zemsvītras piezīmi pie 8. punktā ietvertās aktīva definīcijas.
            
                        *
                     
                     
                        Pēc 2018. gadā izdotajās Konceptuālajās pamatnostādnēs par finanšu pārskatiem ietvertās aktīva definīcijas pārskatīšanas šajā standartā ietvertā aktīva definīcija netika pārskatīta.
                     
                  
               Grozījums SFPIK 12. interpretācija (“Vienošanās par pakalpojumu koncesiju”)
            
            Groza zemsvītras piezīmi pie atsauču sadaļā ietvertās frāzes “Finanšu pārskatu sagatavošanas un sniegšanas pamatnostādnes”.
            
                        *
                     
                     
                        Atsauce uz IASC dokumentu “Finanšu pārskatu sagatavošanas un sniegšanas pamatnostādnes”, ko Padome pieņēma 2001. gadā un kas bija spēkā, kad tika izstrādāta šī interpretācija.
                     
                  
               Grozījums SFPIK 19. interpretācija (“Finanšu saistību dzēšana ar pašu kapitāla instrumentiem”)
            
            Groza zemsvītras piezīmi pie atsauču sadaļā ietvertās frāzes “Finanšu pārskatu sagatavošanas un sniegšanas pamatnostādnes”.
            
                        *
                     
                     
                        Atsauce uz IASC dokumentu “Finanšu pārskatu sagatavošanas un sniegšanas pamatnostādnes”, ko Padome pieņēma 2001. gadā un kas bija spēkā, kad tika izstrādāta šī interpretācija.
                     
                  
               Grozījums SFPIK 20. interpretācija (“Segkārtas noņemšanas izmaksas virszemes raktuvju izstrādes posmā”)
            
            Atsauču sadaļā pie frāzes “Konceptuālās pamatnostādnes par finanšu pārskatiem” pievieno zemsvītras piezīmi.
            
                        *
                     
                     
                        Atsauce uz dokumentu “Konceptuālās pamatnostādnes par finanšu pārskatiem”, kas izdots 2010. gadā un bija spēkā, kad tika izstrādāta šī interpretācija.
                     
                  
               Grozījums SFPIK 22. interpretācija (“Darījumi un avansa atlīdzība ārvalstu valūtā”)
            
            Atsauču sadaļā pie frāzes “Konceptuālās pamatnostādnes par finanšu pārskatiem” pievieno zemsvītras piezīmi.
            
                        *
                     
                     
                        Atsauce uz dokumentu “Konceptuālās pamatnostādnes par finanšu pārskatiem”, kas izdots 2010. gadā un bija spēkā, kad tika izstrādāta šī interpretācija.
                     
                  
               Grozījumi PIK 32. interpretācija (“Nemateriālie aktīvi – tīmekļa vietnes izmaksas”)
            
            Groza 5. punktu un dzēš zemsvītras piezīmi pie 5. punktā ietvertā vārda “Pamatnostādnes”. Sadaļas beigās pievieno jaunu rindkopu ar virsrakstu “Spēkā stāšanās datums”.
            Problēmjautājums
            ...
            
                        5.
                     
                     
                        Šī interpretācija neattiecas uz izdevumiem par tīmekļvietnes tehniskā nodrošinājuma (piem., tīmekļa serveru, posmu serveru, ražošanas serveru un interneta savienojumu) iegādei, izstrādei un darbībai. Šos izdevumus uzskaita saskaņā ar 16. SGS. Turklāt, ja uzņēmumam rodas izdevumi par interneta pakalpojumu sniedzēju, kas apkalpo uzņēmuma tīmekļvietni, izdevumus atzīst par izdevumiem saskaņā ar 1. SGS 88. punktu un Konceptuālajām pamatnostādnēm par finanšu pārskatiem, kad pakalpojumi ir saņemti.
                        ...
                     
                  Spēkā stāšanās datums
            ...
            Ar 2018. gada “Grozījumiem SFPS ietvertajās atsaucēs uz konceptuālajām pamatnostādnēm” tika grozīts 5. punkts. Uzņēmums šo grozījumu piemēro gada periodiem, kas sākas 2020. gada 1. janvārī vai pēc tam. Agrāka piemērošana ir atļauta, ja uzņēmums vienlaikus piemēro arī visus pārējos grozījumus, kas izdarīti ar dokumentu “Grozījumi SFPS ietvertajās atsaucēs uz konceptuālajām pamatnostādnēm”. Uzņēmums 32. PIK grozījumu piemēro ar atpakaļejošu spēku saskaņā ar 8. SGS (“Grāmatvedības politika, izmaiņas grāmatvedības aplēsēs un kļūdas”). Tomēr, ja uzņēmums konstatē, ka piemērošana ar atpakaļejošu spēku būtu praktiski neiespējama vai būtu saistīta ar nesamērīgām izmaksām vai pūlēm, tā 32. PIK grozījumu piemēro, atsaucoties uz 8. SGS 23.–28., 50.–53. un 54.F punktu.